**Ministru kabineta noteikumu projekta**

**„Noteikumi par kritērijiem un kārtību, kādā tiek izraudzītas nevalstiskās organizācijas darbam Sabiedrības integrācijas fonda padomē, un atlīdzību Sabiedrības integrācijas fonda padomes locekļiem, kas ir nevalstisko organizāciju pārstāvji” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Noteikumi par kritērijiem un kārtību, kādā tiek izraudzītas nevalstiskās organizācijas darbam Sabiedrības integrācijas fonda padomē, un atlīdzību Sabiedrības integrācijas fonda padomes locekļiem, kas ir nevalstisko organizāciju pārstāvji” (turpmāk – Projekts) sagatavots, pamatojoties uz Sabiedrības integrācijas fonda likuma 9.panta otro un piekto daļu un Ministru kabineta 2019.gada 17.decembra sēdes protokollēmuma (prot. Nr.59 34.§) „Noteikumu projekts „Noteikumi par atlīdzību Sabiedrības integrācijas fonda padomes locekļiem, kas ir nevalstisko organizāciju pārstāvji”” 2.punktu, lai Ministru kabinets apstiprinātu noteikumus par kritērijiem un kārtību, kādā tiek izraudzītas nevalstiskās organizācijas darbam Sabiedrības integrācijas fonda (turpmāk – Fonds) padomē, un atlīdzību Fonda padomes locekļiem, kas ir nevalstisko organizāciju pārstāvji. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz:   1. Sabiedrības integrācijas fonda likuma 9.panta otro daļu, kas nosaka, ka Ministru kabinets nosaka kritērijus, pēc kādiem tiek izraudzītas nevalstiskās organizācijas, kuras ir tiesīgas deleģēt savu pārstāvi darbam Fonda padomē, un kārtību, kādā šīs organizācijas tiek izraudzītas. Fonda padomē iekļauto nevalstisko organizāciju pārstāvju pilnvaras turpinās, līdz noteiktā kārtībā tiek izraudzītas citas nevalstiskās organizācijas, kuras deleģē citus pārstāvjus darbam Fonda padomē; 2. Sabiedrības integrācijas fonda likuma 9.panta piekto daļu, kas nosaka, ka Fonda padomes locekļi par piedalīšanos Fonda padomes sēdēs atlīdzību nesaņem. Fonda padomes sastāvā iekļautie nevalstisko organizāciju pārstāvji par amata pienākumu pildīšanu saņem atlīdzību. Atlīdzības apmēru nosaka Ministru kabinets; 3. Ministru kabineta 2019.gada 17.decembra sēdes protokollēmuma (prot. Nr.59 34.§) „Noteikumu projekts „Noteikumi par atlīdzību Sabiedrības integrācijas fonda padomes locekļiem, kas ir nevalstisko organizāciju pārstāvji”” 2.punktu, kas nosaka uzdevumu Kultūras ministrijai sagatavot un kultūras ministram līdz 2020.gada 31.decembrim iesniegt noteiktā kārtībā izskatīšanai Ministru kabinetā noteikumu projektu „Grozījumi Ministru kabineta 2011.gada 27.septembra noteikumos Nr.727 „Kārtība, kādā tiek izraudzītas nevalstiskās organizācijas darbam Sabiedrības integrācijas fonda padomē””, tajā ietverot Ministru kabineta 2019.gada 17.decembra noteikumu Nr.664 „Noteikumi par atlīdzības apmēru Sabiedrības integrācijas fonda padomes locekļiem, kas ir nevalstisko organizāciju pārstāvji” (turpmāk – MK noteikumi Nr.664) regulējumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gada 23.jūlijā stājās spēkā 2019.gada 8.jūlija grozījumi Sabiedrības integrācijas fonda likumā, kas paredz izmaiņas Fonda padomes sastāvā, izmaiņas kārtībā, kādā tiek izraudzītas nevalstiskās organizācijas darbam Fonda padomē, kā arī Fonda padomes sastāvā iekļauto nevalstisko organizāciju pārstāvju atlīdzības saņemšanas kārtību par amata pienākumu pildīšanu. Lai nodrošinātu Sabiedrības integrācijas fonda likuma grozījumos ietvertā regulējuma atbilstību kārtībai, kādā tiek izraudzītas nevalstiskās organizācijas darbam Fonda padomē, kā arī vienotā tiesiskajā regulējumā ietvertu MK noteikumus Nr.664, nepieciešams veikt vairākus grozījumus Ministru kabineta 2011.gada 27.septembra noteikumos Nr.727 „Kārtība, kādā tiek izraudzītas nevalstiskās organizācijas darbam Sabiedrības integrācijas fonda padomē” (turpmāk – MK noteikumi Nr.727).  Saskaņā ar Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punktu grozījumu noteikumu projektu nesagatavo, ja tā normu apjoms pārsniedz pusi no spēkā esošo noteikumu normu apjoma. Šādā gadījumā sagatavo jaunu noteikumu projektu. Sākotnēji Projektu bija paredzēts sagatavot kā grozījumus MK noteikumos Nr.727, tomēr, ņemot vērā nepieciešamo grozījumu apjomu un tiesiskā regulējuma apvienošanu ar MK noteikumiem Nr.664, ir sagatavots jauns Ministru kabineta noteikumu projekts, kuram stājoties spēkā, MK noteikumi Nr.727 un MK noteikumi Nr.664 tiks atzīti par spēku zaudējušiem.  Projektā regulē kritērijus, pēc kādiem tiek izraudzītas nevalstiskās organizācijas, kuras ir tiesīgas deleģēt savu pārstāvi darbam Fonda padomē, kārtību, kādā darbam Fonda padomē tiek izraudzītas nevalstiskās organizācijas, un atlīdzības apmēru Fonda padomes locekļiem, kas ir nevalstisko organizāciju pārstāvji, nosakot:   1. nevalstisko organizāciju, to deleģēto pārstāvju un aizvietotāju atlases kritērijus (Projekta II. nodaļa); 2. kārtību, kādā tiek izsludināts konkurss nevalstiskajām organizācijām, kas būs tiesīgas deleģēt savu pārstāvi un viņa aizvietotāju Fonda padomē (turpmāk – konkurss) (Projekta III. nodaļa); 3. konkursā iesniedzamo dokumentu un iesnieguma sagatavošanas, tai skaitā aizpildāmās pieteikuma veidlapas un dokumentu iesniegšanas kārtību (Projekta IV. nodaļa); 4. kārtību, kādā konkursa komisija izvērtē pieteikumu un pieņem lēmumu, kuras nevalstiskās organizācijas un to pārstāvji tiks iekļauti Fonda padomē (Projekta V. nodaļa); 5. atlīdzības apmēru par vienu Fonda padomes sēdi Fonda padomes locekļiem, kuri ir nevalstisko organizāciju pārstāvji (Projekta VI. nodaļa).   Projektā ir precizēts MK noteikumos Nr.727 noteiktais tiesiskais regulējums un kārtība, kādā darbam Fonda padomē tiek atlasītas nevalstiskās organizācijas. Lai nodrošinātu efektīvāku Fonda padomes darbību un kompetentu nevalstisko organizāciju pārstāvju dalību tajā, Projekts paredz pienākumu konkursa komisijai darbam Fonda padomē atlasīt un izvērtēt ne tikai nevalstiskās organizācijas (Projekta 6., 7. un 9.punkts), kas ir līdzšinējā prakse, bet arī nevalstisko organizāciju deleģēto pārstāvju un aizvietotāju kandidatūras, lai detalizēti izvērtētu katra kandidāta kompetenci Fonda darbības jomās, darbības pieredzi biedrībā vai nodibinājumā, kā arī tādas darbam Fonda padomē nepieciešamas prasmes kā vadības, komunikācijas, argumentācijas, sadarbības un stratēģiskās plānošanas prasmes (Projekta 10.punkts).  Sabiedrības integrācijas fonda likuma 2.panta otrā daļa nosaka, ka Fonda lēmējorgāns ir Fonda padome, kas pārvalda Fondu. Sabiedrības integrācijas fonda likuma 9.panta pirmā daļa nosaka, ka Fonda padomes sastāvā ir Ministru prezidenta pārstāvis, kultūras ministrs, izglītības un zinātnes ministrs, labklājības ministrs, vides aizsardzības un reģionālās attīstības ministrs, tieslietu ministrs, kā arī četri nevalstisko organizāciju pārstāvji. Turklāt Sabiedrības integrācijas fonda likuma 9.panta sestā daļa nosaka, ka Fonda padomes sastāvā iekļautos ministrus var aizvietot ministra pilnvarota persona. Par ministra pilnvarotu personu var būt ministrijas parlamentārais sekretārs, valsts sekretārs, valsts sekretāra vietnieks vai ministrijas struktūrvienības vadītājs.  Saskaņā ar Ministru kabineta iekārtas likuma 12.pantu par Ministru kabineta locekli nevar izvirzīt un apstiprināt personu, kuru saskaņā ar Saeimas vēlēšanu likumu nevar pieteikt par Saeimas deputāta kandidātu un ievēlēt Saeimā, t.i., par Ministru kabineta locekli nevar kļūt tāda persona, kura atbilst Saeimas vēlēšanu likuma 5.pantā noteiktajiem gadījumiem. Savukārt uz Ministru prezidenta pārstāvi, kā arī uz ministra pilnvarotu personu ir attiecināmas Valsts civildienesta likuma 7.pantā noteiktās prasības.  Saskaņā ar Sabiedrības integrācijas fonda likuma 3.panta otro daļu Fonda uzdevumi ir tostarp – izstrādāt Fonda darbības stratēģiju atbilstoši valsts sabiedrības integrācijas politikas plānošanas dokumentiem un citiem attīstības plānošanas dokumentiem, noteikt kritērijus un izstrādāt pamatprincipus sabiedrības integrācijas un publiskā un nevalstiskā sektora attīstības projektu izvērtēšanai, noteikt kritērijus un izstrādāt metodiskos norādījumus sabiedrības integrācijas un publiskā un nevalstiskā sektora attīstības projektu sagatavošanai un pieteikšanai, izsludināt un organizēt sabiedrības integrācijas un publiskā un nevalstiskā sektora attīstības projektu konkursus finansējuma saņemšanai, kā arī uzturēt un atjaunot Fondam iesniegto un tā finansēto sabiedrības integrācijas un publiskā un nevalstiskā sektora attīstības projektu publiski pieejamu datu bāzi, kā arī saņemt un analizēt informāciju par perspektīvajiem finansējuma projektiem un mērķtiecīgi un efektīvi apsaimniekot piešķirto finansējumu, nodrošinot kontroli pār līdzekļu izlietošanu. Tādejādi Fonda padomes locekļu amata pienākumos ietilpst, piemēram, Fonda īstenoto valsts budžeta programmu pārraudzība, Fonda prioritāšu un uzdevumu formulēšana, to izpildes kontrole, Fonda darbības stratēģijas izstrāde, kā arī lēmumu pieņemšana ar valsts budžeta finansējuma izlietošanu saistītos jautājumos, lēmumu pieņemšana par projektu apstiprināšanu vai noraidīšanu u.c.  Ņemot vērā minētos Fonda padomes locekļu amata pienākumus, arī nevalstisko organizāciju deleģētajiem pārstāvjiem un aizvietotājiem ir izvirzāmas noteiktas prasības. Projektā noteiktie ierobežojumi nevalstisko organizāciju deleģētajiem pārstāvjiem un aizvietotājiem ir noteikti, ņemot vērā apstākli, ka nevalstisko organizāciju deleģēto pārstāvju un aizvietotāju amata pienākumi Fonda padomē pēc satura un būtības aptver šaurāku jautājumu loku kā ministru prezidenta pārstāvja, ministru un viņu aizvietotāju amata pienākumi. Nevalstisko organizāciju deleģētajiem pārstāvjiem un aizvietotājiem ir noteiktas šādas prasības:   1. nevalstisko organizāciju deleģētajiem pārstāvjiem un aizvietotājiem ir jābūt Latvijas Republikas pilsoņiem; 2. nevalstisko organizāciju deleģētajiem pārstāvjiem un aizvietotājiem ir jāpārvalda latviešu valoda; 3. nevalstisko organizāciju deleģētie pārstāvji un aizvietotāji nevar būt sodīti par tīšiem noziedzīgiem nodarījumiem vai ir reabilitēti vai tiem ir noņemta vai dzēsta sodāmība; 4. nevalstisko organizāciju deleģēto pārstāvju un aizvietotāju rīcībspēju nav ierobežojusi tiesa (Projekta 7.punkts).   Saskaņā ar Sabiedrības integrācijas fonda likuma 2.panta pirmo daļu Fonds ir atvasināta publisko tiesību juridiskā persona (publisks nodibinājums), kas tiek izveidots ar šo likumu un kas darbojas saskaņā ar šo likumu, citiem normatīvajiem aktiem un Fonda nolikumu, kuru apstiprina Ministru kabinets. Starp citiem normatīvajiem aktiem, kas regulē tostarp arī Fonda darbību, minams Valsts pārvaldes iekārtas likums. Valsts pārvaldes iekārtas likuma mērķis ir nodrošināt demokrātisku, tiesisku, efektīvu, atklātu un sabiedrībai pieejamu valsts pārvaldi. Fonda darbībā ir ievērojams arī Valsts valodas likumā noteiktais regulējums. Līdz ar to prasība, ka nevalstisko organizāciju deleģētajiem pārstāvjiem un aizvietotājiem ir jābūt Latvijas Republikas pilsoņiem, nodrošina nevalstisko organizāciju pārstāvju, kas darbojas Fonda padomē, noturīgu tiesisko saikni ar Latvijas valsti. Arī prasība pārvaldīt latviešu valodu ir noteikta ar mērķi nodrošināt atbilstošu valsts pārvaldes institūcijas darbību.  Ierobežojums, ka nevalstisko organizāciju deleģētie pārstāvji un aizvietotāji nevar būt sodīti par tīšiem noziedzīgiem nodarījumiem ir attiecināms arī uz nevalstisko organizāciju valdes locekļiem, un visos gadījumos šis ierobežojums nav absolūts. Tas paredz, ka par Fonda padomes locekļiem vai to aizvietotājiem var tikt apstiprinātas personas, kuras ir reabilitētas vai tām ir noņemta vai dzēsta sodāmība. Savukārt pieteikties konkursā varēs arī tādas nevalstiskās organizācijas, kuru valdes locekļi par tīšiem noziedzīgiem nodarījumiem ir reabilitēti, vai tiem ir noņemta vai dzēsta sodāmība. Minētā ierobežojuma mērķis ir gūt pārliecību par Fonda padomē izvirzāmo nevalstisko organizāciju, to deleģēto pārstāvju un aizvietotāju darbību un patiesajiem mērķiem, lai netiktu apšaubīti ar valsts budžeta līdzekļu izlietojumu saistītie Fonda padomes pieņemtie lēmumi. Noteiktais ierobežojums nevalstisko organizāciju valdes locekļiem piemērojams, lai veicinātu valsts pārvaldes uzdevumu efektīvu izpildi, korupcijas risku mazināšanos, kā arī, lai veicinātu sabiedrības uzticību valsts pārvaldei. Savukārt ierobežojums, ka nevalstiskās organizācijas deleģētā pārstāvja vai aizvietotāja rīcībspēju nav ierobežojusi tiesa, skaidrojams ar Civillikuma 1405.pantā noteikto regulējumu, ka, lai darījumam būtu tiesīgs spēks, ir vajadzīgs, lai tā dalībniekiem būtu tiesībspēja un rīcībspēja šā darījuma taisīšanai, pretējā gadījumā darījums nav spēkā. Minētais ierobežojums nav uzskatāms par absolūtu, jo saskaņā ar Civillikuma 364.1panta otro daļu tiesas spriedums par rīcībspējas ierobežojumu ir spēkā līdz brīdim, kad tiek pieņemts cits tiesas nolēmums šajā jautājumā. Tiesas spriedumu par rīcībspējas ierobežojumu var pārskatīt jebkurā brīdī, bet ne retāk kā reizi septiņos gados no tā spēkā stāšanās dienas.  Arī Projekta 10.punktā noteiktais vecuma ierobežojums nevalstisko organizāciju deleģētajiem pārstāvjiem un viņu aizvietotājiem ir saistīts ar iepriekš minēto Fonda padomes locekļu amata pienākumu pildīšanu, tostarp – lēmumu pieņemšanu. Turklāt saskaņā ar Civillikuma 177.pantu līdz pilngadības sasniegšanai bērns atrodas **vecāku aizgādībā**. Aizgādība ir vecāku tiesības un pienākums rūpēties par bērnu un viņa mantu un pārstāvēt bērnu viņa personiskajās un mantiskajās attiecībās. Civillikuma 1408.pants nosaka, ka rīcībspējas trūkst nepilngadīgiem. Šis pants nosaka arī, ka personas, kas atrodas aizgādnībā garīga rakstura traucējumu vai citu veselības traucējumu dēļ vai arī izlaidīgas vai izšķērdīgas dzīves dēļ, ir rīcībnespējīgas tiesas noteiktā rīcībspējas ierobežojuma apjomā. Pēc būtības analoģisks institūts tiesiskam darījumam publiskajās tiesībās ir administratīvais akts. Fonda padome, veicot darba pienākumus, izdod administratīvos aktus. Ņemot vērā minēto, gan personas, kuras rīcībspēju ir ierobežojusi tiesa, gan nepilngadīgas personas Fonda padomē pieņemtais lēmums var netikt uzskatīts par tiesisku un spēkā esošu. (*Par Civillikuma 1415.panta piemērošanu. Jurista vārds, 2009 /Nr. 4 (547)*).  Visu iepriekš minēto ierobežojumu leģitīmais mērķis ir valsts pārvaldes institūcijas pienācīgas darbības nodrošināšana, kā arī valsts demokrātiskās iekārtas aizsardzība. Sabiedrības uzticēšanās valsts institūcijām ir būtisks demokrātijas stabilitātes priekšnoteikums. Attiecīgi Projektā ietvertie ierobežojumi ir paredzēti, lai nodrošinātu stabilitāti un demokrātiskas valsts pārvaldes efektivitāti, kā arī, lai nodrošinātu, ka nepastāv arī ētiski un morāli apsvērumi, kāpēc persona nevar kļūt par Fonda padomes locekli.  Saskaņā ar likuma „Par interešu konflikta novēršanu valsts amatpersonu darbībā” 4.panta otro daļu Fonda padomes locekļi ir uzskatāmi par valsts amatpersonām. Līdz ar to Fonda padomes locekļiem ir saistoši minētajā likumā noteiktie pienākumi, ierobežojumi un aizliegumi.  Lai nodrošinātu Projekta 6. un 7.punktā noteikto kritēriju pārbaudi, Fonda sekretariāts pārbauda šādu informāciju:   1. Latvijas Republikas Uzņēmumu reģistra tīmekļvietnē – vai nevalstiskā organizācija darbojas Latvijas Republikā vismaz trīs gadus pirms konkursa izsludināšanas, vai nevalstiskā organizācija nav pasludināta par maksātnespējīgu, neatrodas likvidācijas stadijā, vai tās saimnieciskā darbība nav apturēta vai pārtraukta, kā arī vai nav uzsākta tiesvedība par nevalstiskās organizācijas darbības izbeigšanu un maksātnespēju; 2. Valsts ieņēmumu dienesta publiskajā nodokļu parādnieku datubāzē – vai nevalstiskajai organizācijai nav nodokļu parādu un valsts sociālās apdrošināšanas obligāto iemaksu parādu; 3. Iekšlietu ministrijas Informācijas centra valsts informācijas sistēmā „Sodu reģistrs” – vai nevalstiskās organizācijas valdes locekļi, deleģētais pārstāvis vai aizvietotājs nav sodīts par tīšiem noziedzīgiem nodarījumiem; 4. Pilsonības un migrācijas lietu pārvaldē – vai nevalstiskās organizācijas deleģētais pārstāvis un aizvietotājs ir Latvijas Republikas pilsoņi, un vai to rīcībspēju nav ierobežojusi tiesa; 5. nevalstisko organizāciju deleģēto pārstāvju un aizvietotāju dzīvesgaitas aprakstos – vai nevalstiskās organizācijas deleģētais pārstāvis un aizvietotājs pārvalda latviešu valodu.   Informācija no Iekšlietu ministrijas Informācijas centra valsts informācijas sistēmas „Sodu reģistrs” tiks iegūta rakstveidā (vēstules formā), ievērojot Ministru kabineta 2014.gada 23.septembra noteikumos Nr.563 ,,Noteikumi par ziņu sniegšanu un saņemšanu no Sodu reģistra, valsts nodevas apmēru un izziņas noformēšanas prasībām” noteikto kārtību. Arī no Pilsonības un migrācijas lietu pārvaldes informācija tiks iegūta rakstveidā (vēstules formā).  Lai precīzāk atspoguļotu jomas, par kurām saskaņā ar Sabiedrības integrācijas fonda likumā noteikto kārtību lēmumus pieņem Fonda padome, nevalstiskās organizācijas statūtos noteikto darbības mērķu un darbības jomu, atbilstoši Ministru kabineta noteiktajai klasifikācijai, saraksts Projektā ir papildināts ar jaunām jomām, ar kurām nevalstiskās organizācijas darbība vismaz trīs gadus ir tieši saistīta, un konkrēti, „Mazākumtautības”, „Mediji un žurnālistika” un „citas Fonda spēkā esošajā stratēģijā noteiktās jomas”. Pārējās Projektā saglabātās darbības jomas ietver kultūru un mākslu, izglītību, pētniecību, sportu, sociālos pakalpojumus un veselību, interešu aizstāvību un līdzdalību politikas veidošanā, filantropiju un brīvprātīgo darbu, kā arī vides, sociālo un kopienas attīstību. Ar kopienas attīstību Projekta ietvaros ir jāsaprot cilvēku kopums, kas kopīgi darbojas visdažādākajās dzīves jomās, piemēram, vietas, apkaimes, kopienu organizācijas (kopienu fondi), sociālās grupas (studentu kopiena), etniskās grupas (krievu kopiena, latviešu kopiena), interešu kopienas, profesionālās piederības kopienas (mediķi, juristi u.c.) u.c. (Projekta 6.6.punkts). Saskaņā ar Projekta 24.punktu konkursa komisija apstiprināšanai Fonda padomē, izvērtējot iesniegumus, izvirza četras nevalstiskās organizācijas, kas pārstāv dažādas pamatdarbības jomas, lai nodrošinātu pēc iespējas plašāku nevalstisko organizāciju jomu pārstāvniecību Fonda padomē. Gadījumā, ja konkursā pieteikumus ir iesniegušas nevalstiskās organizācijas, kas pārstāv vienu darbības jomu un tās atbilst visiem pārējiem Projektā izvirzītajiem kritērijiem, konkursa komisija var virzīt apstiprināšanai darbam Fonda padomē četras vienu jomu pārstāvošas nevalstiskās organizācijas.  Lai novērstu interešu konflikta rašanos attiecībā uz konkursa komisijas locekļa atbildībā esošajām funkcijām (konkursa pieteikumu vērtēšanu), konkursa komisijas loceklis atstata sevi no Projekta 20., 21., 22., 23., 24. un 26.punktā minēto pienākumu veikšanas, ja konkursa komisijas loceklis ir vērtējamās juridiskās personas pašreizējais vai bijušais darbinieks, amatpersona, dalībnieks (biedrs) un ja šī saistība ar juridisko personu izbeigusies pēdējo 24 mēnešu laikā, vai ja tā sagatavotais vērtējums ietekmē vai var ietekmēt šīs personas personiskās vai mantiskās intereses. Fonda sekretariāts nodrošina, ka pastāvošie vai iespējamie interešu konflikti konkursa komisijas locekļu darbībā (lai arī tiem nav valsts amatpersonas statusa, bet to darbībai ir būtiska nozīme tālāku lēmumu pieņemšanā) tiek apzināti, izvērtēti un novērsti. Sabiedrības integrācijas fonda likuma 9.panta pirmā daļa nosaka, ka Fonda padomes sastāvā ir Ministru prezidenta pārstāvis, kultūras ministrs, izglītības un zinātnes ministrs, labklājības ministrs, vides aizsardzības un reģionālās attīstības ministrs, tieslietu ministrs un četri nevalstisko organizāciju pārstāvji. Sabiedrības integrācijas fonda likuma pārejas noteikumu 6.punkta 1) apakšpunkts nosaka, ka pēc tam kad stājies spēkā grozījums par Sabiedrības integrācijas fonda likuma 9.panta pirmās daļas izteikšanu jaunā redakcijā (grozījumi stājās spēkā 2019.gada 23.jūlijā), kas paredz, ka Fonda padomes sastāvā ir Ministru prezidenta pārstāvis, kultūras ministrs, izglītības un zinātnes ministrs, labklājības ministrs, vides aizsardzības un reģionālās attīstības ministrs un tieslietu ministrs, kā arī četri nevalstisko organizāciju pārstāvji, tie pieci nevalstisko organizāciju pārstāvji, kuri izraudzīti darbam Fonda padomē un darbojas tajā vismaz gadu līdz Sabiedrības integrācijas fonda likuma 9.panta pirmās daļas grozījuma spēkā stāšanās brīdim (grozījumi stājās spēkā 2019.gada 23.jūlijā), turpina ieņemt Fonda padomes locekļa amatu līdz dienai, kad zūd tiesiskais pamats turpināt darbu Fonda padomē, bet ne ilgāk kā līdz 2021.gada 31.maijam. Saskaņā ar Projekta 25.punktu atbilstoši Sabiedrības integrācijas fonda likuma 9.panta pirmajā daļā noteiktajam tiek precizēts MK noteikumos Nr.727 noteiktais tiesiskais regulējums par kārtību, kādā tiek izraudzītas nevalstiskās organizācijas darbam Fonda padomē, nosakot, ka Fonda padomē darbojas četru nevalstisko organizāciju deleģētie pārstāvji, nevis seši, kā tas ir bijis līdz šim.  Saskaņā ar 2019.gada 8.jūlija likumu „Grozījumi Sabiedrības integrācijas fonda likumā” (stājās spēkā 2019.gada 23.jūlijā) Sabiedrības integrācijas fonda likuma 9.panta piektā daļa izteikta jaunā redakcijā, nosakot, ka Fonda padomes locekļi par piedalīšanos Fonda padomes sēdēs atlīdzību nesaņem. Fonda padomes sastāvā iekļautie nevalstisko organizāciju pārstāvji par amata pienākumu pildīšanu saņem atlīdzību. Atlīdzības apmēru nosaka Ministru kabinets. Ministru kabineta 2019.gada 17.decembra sēdes protokollēmuma (prot. Nr.59 34.§) „Noteikumu projekts „Noteikumi par atlīdzību Sabiedrības integrācijas fonda padomes locekļiem, kas ir nevalstisko organizāciju pārstāvji”” 2.punkts nosaka, ka Kultūras ministrijai ir jāsagatavo un kultūras ministram līdz 2020.gada 31.decembrim jāiesniedz noteiktā kārtībā izskatīšanai Ministru kabinetā noteikumu projekts „Grozījumi Ministru kabineta 2011.gada 27.septembra noteikumos Nr.727 „Kārtība, kādā tiek izraudzītas nevalstiskās organizācijas darbam Sabiedrības integrācijas fonda padomē””, tajā ietverot MK noteikumu Nr.664 regulējumu. Ņemot vērā minēto, Projekta VI. nodaļa nosaka tiesisko regulējumu par atlīdzības apmēru Fonda padomes locekļiem, kuri ir nevalstisko organizāciju pārstāvji. Projekta 32.punkts paredz Fonda padomes locekļa vai viņa aizvietotāja, kas ir nevalstiskās organizācijas pārstāvis, atlīdzības apmēru par vienu Fonda padomes sēdi – 118,96 *euro*. Atlīdzībā ir ietverta gan samaksa par sagatavošanos un piedalīšanos Fonda padomes sēdē, gan darba devēja valsts sociālās apdrošināšanas obligātās iemaksas. Atlīdzības apmēra detalizēts aprēķins ir ietverts Projekta sākotnējās ietekmes novērtējuma ziņojuma (anotācijas) III. sadaļā „Tiesību akta projekta ietekme uz valsts budžetu un pašvaldību budžetiem”.  Saskaņā ar Sabiedrības integrācijas fonda likuma 2.panta otro daļu Fonda lēmējorgāns ir Fonda padome, kas pārvalda Fondu. Ņemot vērā Sabiedrības integrācijas fonda likuma 3.panta otrajā daļā Fondam noteiktos uzdevumus un atbilstoši Fonda padomes locekļu, kas ir nevalstisko organizāciju pārstāvji, amata pienākumiem (piemēram, Fonda īstenoto valsts budžeta programmu pārraudzība, Fonda prioritāšu un uzdevumu formulēšana, to izpildes kontrole, Fonda darbības stratēģijas izstrāde, kā arī lēmumu pieņemšana ar valsts budžeta finansējuma izlietošanu saistītos jautājumos, lēmumu pieņemšana par projektu apstiprināšanu vai noraidīšanu u.c.), atlīdzības apmērs ir pielīdzināms Ministru kabineta 2010.gada 30.novembra noteikumu Nr.1075 „Valsts un pašvaldību institūciju amatu katalogs” 35.amatu saimes „Politikas ieviešana” V līmenim un 13.mēnešalgu grupas 3.kategorijai, kurai saskaņā ar Ministru kabineta 2013.gada 29.janvāra noteikumiem Nr.66 „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību” piemērojama maksimālā mēneša darba alga – 1 917 *euro*. Attiecīgi Fonda padomes loceklis, kas ir nevalstiskās organizācijas pārstāvis, saņems minēto atlīdzību 118,96 *euro* apmērā par vienu Fonda padomes sēdi*.* Atlīdzības apmēra aprēķins tika izstrādāts sadarbībā ar Fondu un Valsts kanceleju, ņemot par pamatu Fonda sekretariāta izstrādāto un Fonda padomes 2019.gada 30.augusta sēdē izskatīto atlīdzības aprēķinu.  Projekta 33.punkts nosaka, ka Fonda padomes loceklim vai viņa aizvietotājam, kas ir nevalstiskās organizācijas pārstāvis, kompensē ceļa izdevumus ne vairāk kā 40 *euro* par sēdi, pamatojoties uz šos izdevumus apliecinošiem dokumentiem (sabiedriskā transporta braukšanas biļetes vai degvielas iegādes izdevumus apliecinoši dokumenti). Minētais regulējums ir līdzīgs Sociālā uzņēmuma likuma 6.panta ceturtajā daļā noteiktajai atlīdzības saņemšanai un Ministru kabineta 2018.gada 20.februāra noteikumu Nr.101 „Noteikumi par Sociālo uzņēmumu komisiju” 28.punktā noteikto ceļa izdevumu kompensēšanai Sociālo uzņēmumu komisijas loceklim, kas nav pilnvarota amatpersona. Fonda padomes loceklim vai viņa aizvietotājam, kas ir nevalstiskās organizācijas pārstāvis, katru mēnesi Fonda sekretariātā ir jāiesniedz transporta (sabiedriskā transporta braukšanas biļetes vai degvielas izdevumus apliecinošus dokumentus) izdevumus apliecinošus dokumentus. Minētā atlīdzība tiks izmaksāta mēneša laikā pēc Fonda padomes sēdes (Projekta 34.punkts). Provizoriskie atlīdzības un ceļa izdevumu aprēķini ir detalizēti skaidroti Projekta sākotnējās ietekmes novērtējuma ziņojuma (anotācijas) III. sadaļā „Tiesību akta projekta ietekme uz valsts budžetu un pašvaldību budžetiem”.  Projektā ietverts 35.punkts, kas paredz, ka Projekta 11.punktā minētais sludinājuma par konkursa izsludināšanu termiņš nav attiecināms uz konkursa izsludināšanu 2021.gadā. 2021.gadā sludinājumu par konkursu Fonds ievieto Fonda tīmekļvietnē vismaz divus mēnešus pirms iepriekš izraudzīto nevalstisko organizāciju deleģēto pārstāvju pilnvaru termiņa beigām, kā arī nosūta sludinājumu Kultūras ministrijai un Valsts kancelejai publicēšanai Kultūras ministrijas un Ministru kabineta tīmekļvietnēs. |
| 3. | Projekta izstrādē iesaistītās institūcijas un publiskas personas kapitālsabiedrības | Projektu sagatavoja ar Kultūras ministrijas 2019.gada 31.jūlija rīkojumu Nr.2.5-1-123 „Par darba grupas izveidi tiesību aktu projektu izstrādei sabiedrības integrācijas jomā” izveidotā darba grupa, kuras sastāvā ir pārstāvji no Kultūras ministrijas, Valsts kancelejas, Izglītības un zinātnes ministrijas, Labklājības ministrijas, Vides aizsardzības un reģionālās attīstības ministrijas, Nevalstisko organizāciju un Ministru kabineta sadarbības memoranda īstenošanas padomes (Latvijas Pilsoniskās alianses) un Fonda. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fonds, Fonda padome, biedrības un nodibinājumi. |
| 2. | Tiesiskā regulējuma ietekme uz tautsaimniecību un administratīvo slogu | Paredzams, ka informācijas pieprasījumi no Iekšlietu ministrijas Informācijas centra valsts informācijas sistēmas „Sodu reģistrs” un Pilsonības un migrācijas lietu pārvaldes par nevalstisko organizāciju valdes locekļiem, deleģētajiem pārstāvjiem un viņu aizvietotājiem lieku administratīvo slogu neradīs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.  gadam | izmaiņas, salīdzinot ar vidēja termiņa budžeta ietvaru 2024.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X |  | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar Sabiedrības integrācijas fonda likuma **9.panta piekto daļu** (stājas spēkā 2020.gada 1.janvārī) Fonda padomes sastāvā iekļautie nevalstisko organizāciju pārstāvji par amata pienākumu pildīšanu Fonda padomē ar 2020.gada 1.janvāri saņem atlīdzību. Atlīdzību nevalstisko organizāciju pārstāvjiem nosaka atbilstoši plānotajam Fonda padomes sēžu skaitam gadā, t.i., 12 (divpadsmit) padomes sēdes gadā, un padomes sēžu ilgumam stundās – vidēji vienas Fonda padomes sēdes ilgums 2 (divas) stundas. Lai sagatavotos Fonda padomes sēdēm, Fonda padomes loceklim vidēji ir nepieciešamas 6 (sešas) stundas. Nokļūšanai uz Fonda padomes sēdēm tiek segti ceļa izdevumi.  Saskaņā ar Sabiedrības integrācijas fonda likuma pārejas noteikumu 6.punkta 1) apakšpunktu pēc tam, kad stājies spēkā grozījums par Sabiedrības integrācijas fonda likuma 9.panta pirmās daļas izteikšanu jaunā redakcijā (grozījumi stājās spēkā 2019.gada 23.jūlijā), kas paredz, ka Fonda padomes sastāvā ir Ministru prezidenta pārstāvis, kultūras ministrs, izglītības un zinātnes ministrs, labklājības ministrs, vides aizsardzības un reģionālās attīstības ministrs un tieslietu ministrs, kā arī četri nevalstisko organizāciju pārstāvji, tie pieci nevalstisko organizāciju pārstāvji, kuri izraudzīti darbam Fonda padomē un darbojas tajā vismaz gadu līdz Sabiedrības integrācijas fonda likuma 9.panta pirmās daļas grozījuma spēkā stāšanās brīdim (grozījumi stājās spēkā 2019.gada 23.jūlijā), turpina ieņemt Fonda padomes locekļa amatu līdz dienai, kad zūd tiesiskais pamats turpināt darbu Fonda padomē, bet ne ilgāk kā līdz 2021.gada 31.maijam.  Projekta īstenošana tiks nodrošināta Fonda esošā budžeta ietvaros.  **Provizorisks aprēķins:**  Atlīdzība Fonda padomes loceklim, kas ir nevalstiskās organizācijas pārstāvis, par darbu tiek pielīdzināta 35.amatu saimei „Politikas ieviešana” V līmenim un 13 mēnešalgu grupai ar maksimālo apmēru 1 917 *euro*. Pamatojumu atlīdzības apmēram nosaka Valsts un pašvaldību institūciju amatpersonu un darbinieku atlīdzības likums un uz šā likuma pamata izdotie Ministru kabineta 2010.gada 30.novembra noteikumi Nr.1075 „Valsts un pašvaldību institūciju amatu katalogs”, kas nosaka konkrēta amata piederību kādai amatu saimei un attiecīgi arī mēnešalgu grupai, un Ministru kabineta 2013.gada 29.janvāra noteikumi Nr.66 „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību”, kas nosaka katras mēnešalgu grupas maksimālo apmēru un atbilstoši amatpersonu darba pienākumiem noteiktajai mēnešalgu grupai maksimālo mēneša darba algu (turpmāk – normatīvie akti).  *Vidējā stundas tarifa likme:* (1 917 *euro* / 160 vid. darba stundu skaits mēnesī 2019.gadā = 11,98 *euro/stundā*).  Plānots, ka sēdes ilgums ir 2 (divas) stundas, savukārt gatavošanās sēdei 6 (sešas) stundas, kas kopā veido 8 (astoņas) stundas.  Izmaksas vienam Fonda padomes loceklim par vienu sēdi:  11,98 *euro*/stundā + 2,89 *euro* (24,09% darba devēja sociālās apdrošināšanas obligātās iemaksas) = 14,87 *euro\** 8 stundas =118,96 *euro.*  **Atlīdzības apmērs nevalstisko organizāciju pārstāvjiem – Fonda padomes locekļiem 2021.gadā:**  **Darbs Fonda padomes sēdēs** – līdz 2021.gada 31.maijam11,98 *euro*/stundā + 2,89 *euro* (24,09% darba devēja sociālās apdrošināšanas obligātās iemaksas) = 14,87 *euro* \* 5 pārstāvji \* 2 darba stundas \* 5 sēdes = **743,50  *euro***un pēc 2021.gada 31.maija 11,98 *euro*/stundā + 2,89 *euro* (24,09% darba devēja sociālās apdrošināšanas obligātās iemaksas) = 14,87 *euro* \* 4 pārstāvji \* 2 darba stundas \* 7 sēdes = **832,72  *euro***.  **Kopā darbs Fonda padomes sēdēs 2021.gadā – 743,50 *euro* + 832,72 *euro* = 1 576,22 *euro***.  **Sagatavošanās Fonda padomes sēdēm** **–** līdz 2021.gada 31.maijam11,98 *euro*/stundā +2,89 *euro* (24,09% darba devēja sociālās apdrošināšanas obligātās iemaksas) = 14,87 *euro* \* 5 pārstāvji \* 6 darba stundas \* 5 sēdes = **2 230,50 *euro*** un pēc 2021.gada 31.maija 11,98 *euro*/stundā +2,89 *euro* (24,09% darba devēja sociālās apdrošināšanas obligātās iemaksas) = 14,87 *euro* \* 4 pārstāvji \* 6 darba stundas \* 7 sēdes = **2 498,16 *euro***.  **Kopā sagatavošanās Fonda padomes sēdēm 2021.gadā –2 230,50 *euro* + 2 498,16 *euro* = 4 728,66 *euro*.**  Līdz 2021.gada 31.maijam11,98 *euro*/stundā + 2,89 *euro* (24,09% darba devēja sociālās apdrošināšanas obligātās iemaksas) = 14,87 *euro* \* 5 pārstāvji \* 8 darba stundas \* 5 sēdes = **2 974,00 *euro***. Pēc 2021.gada 31.maija 11,98 *euro*/stundā + 2,89 *euro* (24,09% darba devēja sociālās apdrošināšanas obligātās iemaksas) = 14,87 *euro* \* 4 pārstāvji \* 8 darba stundas \* 7 sēdes = **3 330,88 *euro***.  **Kopā atlīdzība nevalstisko organizāciju pārstāvjiem – Fonda padomes locekļiem 2021.gadā – 2 974,00 *euro* + 3 330,88 *euro* = 6 304,88 *euro***.  **Paredzami izdevumi ceļa izdevumu kompensēšanai:**   * transporta izdevumi 2 (diviem) nevalstisko organizāciju pārstāvjiem no reģioniem – degvielas patēriņš uz 100 km 11 litri nobrauktie kilometri, lai ierastos uz un atgrieztos no padomes sēdes, vienam pārstāvim vidēji ir 250 km, nepieciešamā degviela 27,5 litri x degvielas cena 1,327 *euro* (95e) = 36,49 *euro*. Ņemot vērā degvielas cenu svārstības, noapaļojot noteikt, ka transporta izdevumi uz vienu Fonda padomes sēdi reģionālajam pārstāvim ir *40 euro x 2 pārstāvji x 12 sēdes =* **960,00 *euro***; * transporta izdevumi līdz 2021.gada 31.maijam 3 (trīs) nevalstisko organizāciju pārstāvjiem no Rīgas – sabiedriskā transporta izdevumi 2,30 *euro* (divi braucieni sabiedriskajā transportā) \* 3 pārstāvji x\*5 sēdes = 34,50 *euro* un pēc 2021.gada 31.maija 2 (diviem) nevalstisko organizāciju pārstāvjiem sabiedriskā transporta izdevumi 2,30 *euro* \* 2 pārstāvji \* 7 sēdes = 32,*20 euro.* Kopā sabiedriskā transporta izdevumi 34,50 *euro* + 32,20 *euro* = **66,70 *euro***.   **Kopā izdevumi: 1576,22 *euro* +4728,66 *euro* + 960,00 *euro* + 66,70 *euro* = 7 331,58 *euro***.  **Atlīdzības apmērs 4 (četriem) nevalstisko organizāciju pārstāvjiem – Fonda padomes locekļiem 2022.gadā un turpmākajos gados:**  **Darbs Fonda padomes sēdēs** 11,98 *euro*/stundā + 2,89 *euro* (24,09% darba devēja sociālās apdrošināšanas obligātās iemaksas) = 14,87 *euro* \* 4 pārstāvji \* 2 darba stundas \* 12 sēdes = **1 427,52 *euro.***  **Sagatavošanās Fonda padomes sēdēm** 11,98 *euro*/stundā +2,89*euro* (24,09% darba devēja sociālās apdrošināšanas obligātās iemaksas) = 14,87 *euro* \* 4 pārstāvji \* 6 darba stundas \* 12 sēdes = **4 282,56 *euro***.  11,98 *euro*/stundā +2,89*euro* (24,09% darba devēja sociālās apdrošināšanas obligātās iemaksas) = 14,87 *euro* \* 4 pārstāvji \* 8 darba stundas \* 12 sēdes = **5 710,08 *euro***.  **Paredzami izdevumi ceļa izdevumu kompensēšanai:**   * transporta izdevumi 2 (diviem) nevalstisko organizāciju pārstāvjiem no reģioniem – degvielas patēriņš uz 100 km 11 litri nobrauktie kilometri, lai ierastos uz un atgrieztos no padomes sēdes, vienam pārstāvim vidēji ir 250 km nepieciešamā degviela 27,5 litri x degvielas cena 1,327 *euro* (95e) = 36,49 *euro*. Ņemot vērā degvielas cenu svārstības, noapaļojot noteikt, ka transporta izdevumi uz vienu padomes sēdi reģionālajam pārstāvim ir *40 euro x 2 pārstāvji x 12 sēdes =* **960,00 *euro***; * transporta izdevumi 3 (trīs) nevalstisko organizāciju pārstāvjiem no Rīgas – sabiedriskā transporta izdevumi 2,30 *euro* (divi braucieni sabiedriskajā transportā) x 2 pārstāvji x 12 sēdes = **55,20 *euro***.   **Kopā izdevumi: 1427,52 *euro* + 4282,56 *euro* + 960,00 *euro* + 55,20 *euro* = 6 725,28 *euro.*** | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Nav | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projektu sagatavoja ar Kultūras ministrijas 2019.gada 31.jūlija rīkojumu Nr.2.5-1-123 „Par darba grupas izveidi tiesību aktu projektu izstrādei sabiedrības integrācijas jomā” izveidotā darba grupa, kuras sastāvā ir pārstāvji no Kultūras ministrijas, Valsts kancelejas, Izglītības un zinātnes ministrijas, Labklājības ministrijas, Vides aizsardzības un reģionālās attīstības ministrijas, Nevalstisko organizāciju un Ministru kabineta sadarbības memoranda īstenošanas padomes (Latvijas Pilsoniskās alianses) un Fonda. Projekts 2020.gada 27.oktobrī ievietots Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” ar aicinājumu sabiedrības pārstāvjiem līdzdarboties Projekta izstrādē, līdz 2020.gada 10.novembrim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 2. | Sabiedrības līdzdalība projekta izstrādē | Sabiedrības pārstāvji tika aicināti līdzdarboties Projekta izstrādē, līdz 2020.gada 10.novembrim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1punktam. |
| 3. | Sabiedrības līdzdalības rezultāti | Sabiedrības līdzdalības rezultātā pēc Projekta ievietošanas Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” sabiedrības pārstāvju viedoklis par Projektu netika saņemts. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Valsts kanceleja, Fonds, Fonda padome, Nevalstisko organizāciju un Ministru kabineta sadarbības memoranda īstenošanas padome. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Jekele 67330311

[Ilona.Jekele@km.gov.lv](mailto:Ilona.Jekele@km.gov.lv)